Για την αδιαβροχοποίηση εξωτερικών τοίχων θα πρέπει να γίνεται με την εφαρμογή ειδικών υδατοαπωθητικών υλικών. Η διαδικασία αυτή γίνεται με σκοπό να εξασφαλιστεί η στεγανότητά του. Σύμφωνα με τους έμπειρους τεχνικούς της πλατφόρμας μας, για την αποτελεσματική εφαρμογή της αδιαβροχοποίησης εξωτερικών τοίχων θα πρέπει να δοθεί προσοχή σε συγκεκριμένους παράγοντες. Οι παράγοντες αυτοί είναι οι εξής:
Οι τοίχοι θα πρέπει να είναι στεγνοί και το ποσοστό υγρασίας σε αυτούς θα πρέπει να είναι κάτω από συγκεκριμένα επίπεδα.
Η επιφάνεια του τοίχου θα πρέπει να είναι απαλλαγμένη από σκόνη και σαθρά και να είναι σταθερή.
Το υλικό της αδιαβροχοποίησης θα πρέπει να περαστεί 2 φορές, είτε με ρολό, είτε με τη μέθοδο του ψεκασμού.
Η εφαρμογή του υλικού αδιαβροχοποίησης χρησιμοποιείται μόνο σε εξωτερικούς τοίχους με κλίση. Προτείνεται να αποφεύγεται σε επιφάνειες που είναι οριζόντιες και λιμνάζουν τα νερά της βροχής, όπως είναι η ταράτσα. Σε αυτή την περίπτωση προτιμάται η υγρομόνωση ταράτσας.
Στις εξωτερικές επιφάνειες προτιμώνται τα μη φιλμογόνα/ υμενογόνα υλικά. Ο λόγος είναι πως το δομικό στοιχείο θα πρέπει να αναπνέει ελεύθερα.
Μετά την εφαρμογή του υλικού για αδιαβροχοποίηση σοβά και εξωτερικών χώρων, δημιουργείται το φαινόμενο του λωτού. Αυτό που θα συμβεί είναι η συγκέντρωση της υγρασίας σε φυσαλίδες πάνω στον τοίχο. Οι φυσαλίδες αυτές θα αρχίσουν να ολισθαίνουν προς το κάτω μέρος της τοιχοποιίας και θα εξαφανιστούν από τους τοίχους.
Ως διαδικασία, η αδιαβροχοποίηση εξωτερικών τοίχων θα πρέπει να επαναλαμβάνεται ανά τακτά χρονικά διαστήματα. Αυτό εξαρτάται από τα υλικά που χρησιμοποιούνται και από τον ημερήσιο χρόνο έκθεσης των τοίχων στον ήλιο.